شۆڕشی گوڵان

شۆڕشی گوڵان بە شۆڕشی گوڵانی پێشکەوتنخواز ناودەبرێت، شۆڕشێکی چەکداری و ململانێیەکی سەربازیی نێوان ھێزە کوردییەکانی سەر بە پارتی دیموکراتی کوردستان و ڕژێمی بەعسی عێراق بوو، لە باشووری کوردستان لە ٢٦ی شووباتی ١٩٧٦ (٢٦ی گوڵانی ١٩٧٦) ھەڵگیرسا و تا ساڵی ١٩٩١ و تا ڕاپەڕینی بەھاری ١٩٩١ بەردەوام بوو. شۆڕشی گوڵان درێژەپێدەری شۆڕشی ئەیلوول بوو.

 ھەڵگیرسانی شۆڕش 
لە دوای ڕێککەوتننامەی جەزائیر و نسکۆی شۆڕشی ئەیلوول، کە بە سەرکردایەتیی مەلا مستەفا بارزانی ھەڵگیرسابوو، پارتی دیموکراتی کوردستان و ناوەخۆی حیزبەکە شێوابوو و زۆربەی پێشمەرگە و فەرماندەکانی ھێزە کوردییەکان ئاوارەی خاکی ئێران ببوون. بەڵام دوای کۆبوونەوەکانی نێوەخۆی پارتی دیموکراتی کوردستان لە ساڵی ١٩٧٥ بە بڕیاری مستەفا بارزانی دووبارە شۆڕش ھەڵگیرسایەوە و پارتی دیموکراتی کوردستان ڕێکخرایەوە و کادیرەکان و بەرپرسە حیزبییەکان دووبارە گەڕانەوە بۆ شۆڕش. 

ھەرچەندە دۆخی تەندرووستیی مستەفا بارزانی لەوکاتەدا جێگیر نەبوو، بەڵام کارووبارەکانی پارتی دیموکراتی کوردستان و شۆڕش بە دەستی مەسعوود بارزانی و ئیدریس بارزانی بوو. دوای ئەوەی ھێزەکان ڕێکخرانەوە، یەکەم پێکدادانی نێوان ھێزە کوردییەکان و ڕژێمی بەعس ڕوویدا کە ھێزە کوردییەکە پێکھاتبوو لە ٢٣ پێشمەرگە و دوای ئەم پێکدادانە یەکەم شەھیدی شەڕەکەی لێکەوتەوە.

دوای مردنی مستەفا بارزانی لە ١٩٧٩دا، مەسعوود بارزانی وەک جێگری مستەفا بارزانی لە کۆنگرەی نۆیەمی پارتی دیموکراتی کوردستان وەک سەرۆکی پارتی ھەڵبژێردرا و شۆڕشی گوڵان بەردەوام بوو و پاش ئەمە، ڕێککەوتنێک لە نێوان پەدەکە و چەند لایەنی دیکەی کوردی وەک حیزبی شیوعیی کوردستان و پارتی سۆسیالیست دیموکراتی کوردستان کرا. دوابەدوای ڕووداوەکان ئیدریس بارزانی کۆچی دوایی کرد و لە دواییدا بەرەی کوردستانی پێکھێنرا و بەمەش حیزبە کوردییەکان توانیان یەکبگرن و لە پاش کۆبوونەوەکانی نێوان پارتی دیموکراتی کوردستان و یەکێتیی نیشتمانیی کوردستان و چەند حیزبی تری وەک پارتی گەل و پاسۆک و حیزبی سۆسیالیست کرا و ئەمەش بووە دەستپێکی ڕاپەرینی بەھاری ١٩٩١ی گەلی کورد، کە لە ڕانیە دەستی پێکرد.

 سەرچاوەکان 

پۆل:شەڕ
پۆل:شەڕی ئێران و عێراق
پۆل:شەڕکردن
پۆل:جیاییخوازی لە عێراق
پۆل:کورد
پۆل:کوردانی باشووری کوردستان
پۆل:شۆڕش
پۆل:شۆڕشەکان
پۆل:ڕووداوەکان، دامەزرانی ١٩٧٠
پۆل:سەددام حوسێن
پۆل:عێراق
پۆل:عێراق لە دەیەی ١٩٧٠
پۆل:عێراق لە دەیەی ١٩٨٠
پۆل:عێراق لە دەیەی ١٩٩٠
پۆل:کوردستان
پۆل:دەیەی ١٩٧٠
پۆل:دەیەی ١٩٨٠ لە باشووری کوردستان
پۆل:دەیەی ١٩٨٠
پۆل:دەیەی ١٩٩٠
پۆل:ململانێی کورد و عێراق